১৯৫০-এর দশকে গ্রেট সল্ট লেকের উপরে একটি রেলপথ নির্মাণ করা হয়। এর আগে হ্রদের উপরে একটি কাঠ-নির্মিত পথ ছিল, এর পরিবর্তেই সাউদার্ন প্যাসিফিক রেলওয়ের জন্যে ঐ রেলপথটি নির্মিত হয়। বর্তমানে ইউনিয়ন প্যাসিফিক রেইলরোড এই রেলওয়েটি পরিচালনা করছে। প্রতিদিন ২০ মেইল দীর্ঘ এই রেলপথ দিয়ে প্রায় ১৫টি ট্রেন অতিক্রম করে। হ্রদের পানির উপরে নির্মিত এই দীর্ঘ রেলপথটির কারণে হ্রদের সামগ্রিক অবস্থায় প্রভাব পড়ে।

যেমন- হ্রদের উত্তরের অংশ তুলনামূলকভাবে বেশি লবণাক্ত। এই অংশ ব্রাইন চিংড়ি বাসের পক্ষে অনুপোযোগী। অপরদিকে হ্রদের দক্ষিণাংশে স্বাদু পানির প্রভাব বেশি। সেখানে পানির লবণাক্ততা কম থাকায় তা ব্রাইন চিংড়ির পক্ষে উপযুক্ত নয়। তাই রেলপথের কারণে হ্রদের পানিপ্রবাহে বিঘ্ন ঘটায় তা চিংড়ি শিল্পের জন্যে ক্ষতিকর।

তবে অতিরিক্ত লবণাক্ততা ও খনিজ পদার্থের উপস্থিতি খনিজ পদার্থ আহোরনকারী কোম্পানিগুলোর পক্ষে সুবিধাজনক। মর্টন সল্ট, কার্গিল সল্ট, ব্রোকেন অ্যারো সল্ট, ইউএস ম্যাগনেশিয়াম কোম্পানিগুলো হ্রদের দক্ষিণ অংশ থেকে খনিজ পদার্থ উত্তোলন করে।

ওয়েস্ট ডেজার্ট পাম্পিং প্রকল্প
সল্টএয়ার
রেলপথ
বাণিজ্য